description: Оказва се, че няма кой да гарантира законността на „реституцията” на апетитни имоти в София, макар скандалната схема да е съшита с бели конци

title: Разследване на bTV: Как общински имоти за милиони стават частни, а общината не знае

maintext:
Как няколко парцела с обща площ 11 декара, при това в най-желаните от строителите части на столичния ж.к. „Младост” се оказаха не общинска собственост, а частна? При това Столичната община разбра от bTV, че вече не е собственик на своите имоти.
Прехвърлянето на собствеността става по скандален начин, но сделките „минават” пред всички институции, които е трябвало да гарантират законността, разкрива разследващият репортер на bTV Стоян Георгиев.
„Възстановяването на собствеността” започва с три документа – решения на поземлена комисия от 1994 и 1997 г., които се оказват… фалшиви.
Решението на поземлената комисия в Панчарево от 1994 г., не се базира на абсолютно никакви документи. Нито посоченият – вече покоен, реститут, нито наследниците му са имали земи за възстановяване – нито в „Младост”, нито където и да било.
Схемата продължава да се разплита.
За едноличен наследник на реститутите е посочен 48-годишния Николай Ганчев. Мъжът обаче е клошар, бил е и наркозависим. Не е съвсем ясно какво прави сега, но се говорело, че живее във фургон в някакво село.
Следваща стъпка в схемата – наркозависимият Николай продал на Орлин Колев наследството си за милиони за скромната цена от 1000 лв. Това е станало през октомври миналата година.
61-годишният Колев задвижва на цялата процедура по реституцията в „Младост”. На официалния му адрес на ул. „Димитър Петков” № 91 в София обаче вместо дом, има… стар павилион за скара и бира.
Мъжът, който работи в павилиона казва, че и полицията идвала да търси тук въпросния Орлин, но безрезултатно. Орлин е „бушон” и в други афери, разбираме още при посещението си на павилиона.
В същото време двама нотариуси провъзгласяват Колев за собственик на петте имота в „Младост” на базата на фалшивите решения на поземлена комисия – нотариус Румен Димитров за три от имотите и нотариус Стилян Тютюнджиев – за другите два.
„Няма как да се провери дали решението е истинско, или не, защото то си има всички атрибути… Носи си отговорността този, който го дава”, обяснява единият нотаруис пред камерата ни, запитан как така не се е усъмнил в истинността на документите.
Подобна е тезата и на другия нотариус.
Орлин Колев от скара-бирата придвижва всички документи за по-малко от месец, но… остава собственик на имотите в „Младост” по-малко от 10 минути.
На 10 декември 2015 г. нотариус Румен Димитров прави констативен акт за един от имотите – градинка в „Младост 4”, а същия ден и час при същия нотариус той я продава на фирма „Фикс Партнърс”.
Фирмата е собственост на Христо Методиев и Славин Алексиев, свързани с придобиването на десетки имоти след съмнителна реституция и „герои” в други разследвания на bTV.
Имотни измами за милиони в столичния район "Панчарево"
Поземлена комисия раздава имоти срещу фалшиви документи
Аферата с придобиването на имотите става още по-странна.
В район „Младост” научават от bTV, че вече не са собственици на общинската земя. Шокирани са да разберат, че общината е отписана от кадастъра, без да бъде уведомена.
Трябва да има одобрение за отписване, както и от Кадастъра да ни съобщят за изменението на кадастралната карта, подчертават от там.
В общината дори ни показват и план за разширение на детската градина върху трите декара земя, която вече… не е общинска.
Така остава най-големият въпрос: как Агенцията по кадастъра – институцията, призована да гарантира собствеността ни, е отписала Столичната община като притежател на собствения ѝ имот и е регистрирал там частни собственици?
„По принцип би било нарушение, ако те са били вписани в кадастралния регистър. Ние не сме ги уведомили, че някой иска да бъде вписан в имота. Към октомври 2015 никой не е бил вписан в кадастралния регистър”, казва шефът на агенцията инж. Димитър Величков.
Когато е правена кадастралната карта на район „Младост”, всички актове за общинска собственост са предоставени за вписване. След като има акт за общинска собственост, той задължително е трябвало да е вписан. Ние по закон сме длъжни да предоставим тази информация още при изготвянето на кадастралната карта, казват обаче от общината.
Шефът на софийския кадастър е убеден, че няма нищо нередно в това да приемеш за факт, че терен на стойност около 1 млн. лв., на метри от метростанция и от бизнес парка е ничий.
И дори да не си направиш труда да попиташ общината за собствеността!
Разследване на bTV (част II): Как са ставали имотните измами в Панчарево и Бистрица
Прокуратурата се самосезира след разследването на bTV и започна проверка
На въпроса как някой идва, предоставя фалшификати, при това лоши, и службата по кадастръра се задейства, инж. Величков отговаря:
„Пак казвам – нямаме задължението да гарантираме (…) Решението на Поземлената комисия е документ, който удостоверява, отзад има и печат, че е влязло в сила (…) Не сме ние органът, който ще каже (че фалшив)”, са част от обясненията му.
Оказва се, че нотариусът няма задължението да гарантира истинността, кадастърът няма задължението… Ами ако утре някой вземе вашата земя?
„Това не е въпрос, на който мога аз да отговоря”, казва инж. Величков.
Градинката, за която Столичната община научи от нас, че вече не е нейна собственост, се намира между блоковете 428, 429. Това е последното оцеляло зелено пространство, но когато багерите влязат тук, за да построят поредния блок, хората вероятно ще протестират…
И тогава срещу тях ще има инвеститор, който ще им каже, че частната собственост е неприкосновена.
Историята обаче продължава, защото може да се окаже, че и земи на Министерството на отбраната край „Цариградско шосе” са станали обект на подобна измама.
Те пък са възстановени по закона за земеделските земи, макар никога да не са били земеделски и в ТКСЗ.
Разследване на bTV (част III): Как „продаваш” земята си, без да разбереш
По bTV ви показахме схема за имотни измами, която действа на територията на столичния район „Панчарево” в апетитните софийски села Бистрица и Панчарево
Но подобно недоглеждане има и в сегашния случай – например някой можеше да види, че поземлена комисия в Панчарево е издала актове за собственост за райони в „Младост” – т.е. извън нейната юрисдикция. Някой би забелязал, че реститутът, чиито земи се предполага, че са национализирани навремето, е бил на 17 години, когато национализацията в България вече е напълно приключила – през 1957 г., т.е. вероятно е бил малък, за да има свои имоти.
Как общината може да си върне „реституираното”?
Само след съд, при това няма да стане скоро.
Вижте още във видеото:


description: Отговорност за терористичния акт пое ислямистката групировка „Аш Шабаб”

title: Нападение с кола бомба в Могадишу взе десетки жертви

maintext:
Най-малко 30 души бяха убити при самоубийствено нападение с кола бомба срещу полицейски участък в сомалийската столица Могадишу, съобщиха ДПА и Ройтерс.
Отговорност за нападението пое сомалийската ислямистка групировка „Аш Шабаб”.
Повечето от жертвите са пристанищни работници. Убити са най-малко петима полицаи.
Близо 50 души са ранени, повечето цивилни.
Най-малко 160 души загинаха при срутване на църква в Нигерия
Сградата на международната библейска църква в град Уйо все още била в процес на изграждане и работниците бързали да я довършат навреме за съботната церемония

fasttext_language: bg


title: Над 1,2 млн. лв. са събрани в дарителската кампания за Хитрино

maintext:
Продължава и кампанията на БЧК с подкрепата на bTV в помощ на пострадалите при трагичния инцидент в село Хитрино. До момента са събрани над 1,2 млн. лв.
Хитрино преди и след взрива (СНИМКИ)
Как изглеждаше селото преди инцидента и какво е останало от него днес – вижте сравнение на кадрите от „Гугъл мапс“ и на фотографа на btvnovinite.bg Ладислав Цветков
Всеки може да подкрепи инициативата:
С есемес на кратък номер 1466 на цена 1 лв. към всички мобилни оператори
на банковата сметка на БЧК:
IBAN в BGN: BG64UNCR76301078660913
BIC: UNCRBGSF
Средствата ще бъдат управлявани от Обществен съвет, който в момента се сформира, на базата на експертна оценка на нуждите на пострадалото население.
БЧК анонсира и друга инициатива – помощ за деца, пострадали при катастрофи. В навечерието на коледните празници Националният дарителски фонд на БЧК предоставя финансова помощ за лечение на 64 деца от цялата страна, станали жертва на пътни инциденти.
До момента фондът е подпомогнал 606 семейства от цялата страна за лечението на деца с различна степен на увреждания, вследствие на пътни злополуки.


description: Застудяването ще продължи

title: Код жълто за силен вятър

maintext:
В следобедните часове облачността над по-голямата част от страна ще е значителна. Ще духа умерен и силен северозападен вятър. Максималните температурите ще бъдат между 7°-12°.
През нощта ще преобладава облачно време, но само на места в планинските райони ще превалява слаб сняг. Ще духа до умерен запад-северозападен вятър, който след полунощ ще се ориентира от североизток и с него ще продължи да нахлува студен въздух. Утре преди обяд на много места в Северна България и планинските райони от страната ще превалява сняг. Около обяд валежите ще спират, а по-късно и облачността ще се разкъса и намалее до предимно слънчево време. Към 14 часа температурите ще са предимно между минус 2° и 3°, по-високи по Черноморието и в Югозападна България, но ще продължат да се понижават.
В сряда сутринта ще е ясно и тихо, с минимални температури между минус 9° и минус 4°. Преди обяд времето ще бъде предимно слънчево, но в следобедните часове облачността ще се увеличава и в четвъртък ще има значителна облачност, на места, главно в Северна България и планинските райони, ще превали слаб сняг. Вятърът ще се задържи до умерен, от северозапад.
В петък облачността ще се разкъсва и намалява, а вероятността за валежи е малка. Вятърът ще се ориентира от североизток, ще отслабне, по-късно и ще дневните температури ще започнат да се повишават.


description: Светият отец е почитател на изкуството от манежа

title: Циркът се премести във Ватикана (ВИДЕО)

maintext:
Много по-цветна от обикновено стана днешната генерална аудиенция на папа Франциск, след като в събитието във Ватикана се включи и циркова трупа, съобщава „Ройтерс”.
Светият отец не скри усмивката си, когато получи от клоун цвете, направено от балони, а фокусник накара маса да лети.
Краткото представление не е уникално – звезди от манежа през годините не един и два пъти са гостували във Ватикана. Самият Франциск се обяви в подкрепа на цирковото изкуство, защото то, по думите му, създава красота и „това е нещо добро за човешката душа”.
По-рано през годината папата осигури на 1000 бездимници, мигранти и помилвани престъпници възможност да наблюдават цирково представление край Рим – един от многото жестове на Франциск към хората, които нямат реален достъп до култура.


description: Те се намират в близост до рудник, собственост на фирма на Христо Ковачки

title: Казус: Багер съборил чужди сгради в Бобов дол

maintext:
Две халета и офис на строителна фирма в Бобов дол са били изравнени със земята. Те били съборени от багер, за който потърпевшият твърди, че е на фирма на бизнесмена Христо Ковачки.
Съборените сгради се ползвали от Людмил Станчев. Преди години той купил земята и я превърнал в складова база, а след това я продал, но останал наемател.
Собственик на открития рудник в съседство е фирма на Христо Ковачки. За да се стигне до въглищата там обаче, е разрушена цялата база, разположена на 450 декара.
Полицията разпитва багериста.
bTV се свърза с ръководството на мините, но оттам отказаха да говорят с мотив, че текат процесуално- следствени действия и им е забранено да коментират случая.
Вижте още във видеото:


description: 14 души са изписани от местната болница, но 10 остават под лекарско наблюдение и сред тях има тежко пострадали

title: Шумен приема евакуирани от Хитрино

maintext:
Два автобуса хора от Хитрино ще бъдат транспортирани в кризисни центрове в Шумен, след като газовата експлозия тази сутрин разруши или сериозно повреди домовете им.
Кметът на града обяви, че е осигурено настаняването на всички евакуирани, които нямат възможност да останат при близки. Към момента 16 души са в кризисния център.
"Независимо от продължителността на източването на цистерните, ние ще осигурим подслон на жителите на Хитрино", декларира Любомир Христов.
24 души са минали през спешното отделение на МБАЛ-Шумен след взрива на гара Хитрино. 14 от тях са освободени за домашно лечение, но 10 остават в лечебното заведение. От тях четирима са в тежко състояние, а един – в критично. Евакуираха хората от Хитрино Поне за 24 часа населеното място трябва да остане празно
Сред приетите в болница няма деца. Шестима души са транспортирани за лечение във Варна.
МБАЛ-Шумен мобилизира целия си наличен ресурс, бяха привикани и медици в отпуск.
Прокуратурата в Шумен започва разследването на престъпление по транспорта, като предстои да бъдат иззети измервателните уреди на фаталната композиция.


description: Вземането на мандат, ако той бъде връчен от президента Росен Плевнелиев, е носителство на възможност, разясни здравният министър в оставка

title: Петър Москов: РБ няма да участва с политически лица в евентуален бъдещ кабинет

maintext:
Вземането на мандат, ако той бъде връчен от президента Росен Плевнелиев на Реформаторския блок, е носителство на възможност. РБ е декларирал, че няма да участва с политически лица в евентуално бъдещо правителство. Това каза в предаването „Лице в лице” по bTV здравният министър в оставка Петър Москов.
Нямаме персонални интереси за това, увери той.
По думите му предварителните разговори имат за цел да изследват възможността в този парламент да има стабилно мнозинство с дълъг хоризонт, което да застане зад реформаторски политики.
„В този момент аз лично, колегите от Блока и от ГЕРБ сме скептици, но искам целият път да бъде публично извървян пред хората”, коментира още министърът в оставка.
„Ако за някого, за когото най-голямата отговорност, която е носил в живота си, е да си измие зъбите, политиката и заниманието с управление е въпрос на далавера и той вижда в това възможност да си набавиш далавера, аз не съм такъв човек и не го разбирам”, отбеляза Москов.
Петър Москов: Отиваме на избори само ако всички възможности са изчерпани
„В разговори за бъдещо мнозинство можем да влезем само след фактическо връчване на мандат на следващата политическа сила след БСП”, каза той
„За тези 2 години не ми е било нито толкова топло, нито толкова уютно. Знам, че съм направил важни и нужни неща”, каза той.
„Не мисля, че това правителство носи със себе си неуспех”, посочи той за кабинета в оставка.
Според него, когато едно правителство прави реформи, трупа в себе си недоверие.
Няма причина да се твърди, че има повишена заболеваемост в бежанския лагер в Харманли, изтъкна още Москов.
Той допълни, че утре ще бъдат изслушани окончателно резултатите от проверките и ще бъде взето решение дали той да бъде отворен.
По думите му затварянето на лагера до приключването на прегледите е било във връзка със спокойствието на населението.
Никога в лагера не е имало епидемиологичен здравен проблем, категоричен беше Москов.
По повод обявената обществена поръчка за над 1,2 млрд. лв. той посочи, че тя е във връзка със заявките на 150 български болници за нужните им количества лекарства за следващите 2 години.


description: Мерките за сигурност за новогодишния концерт на площад „Батенберг” ще бъдат затегнати

title: От 14 ч. утре спират движението по бул. „Цар Освободител”

maintext:
Утре в 14:00 ч. движението по столичния бул. „Цар Освободител” ще бъде спряно заради приготовленията за традиционния новогодишен концерт на площад „Батенберг”.
Част от сцената вече е изградена, и вече е забранено паркирането в района. Алтернативно гражданите могат да оставят автомобилите си на пл. „Александър Невски”. За улеснение на столичаните, някои линии от градския транспорт и на метрото ще работят през нощта на 31 декември.
В новогодишната нощ: Вдигат барикади по площадите като мерки за сигурност
Центърът на столицата ще се затваря за престой и паркиране
Мерките за сигурност по време на концерта ще бъдат изключително строги, предупреждават от СДВР-София. В новогодишната нощ ще бъде забранено гражданите да носят обемисти предмети, бутилки с алкохол и пиротехника.
Две редици с тежка автомобилна полицейска техника ще възпрепятстват злонамерено навлизане на други превозни средства.
Пропусквателния режим от общо 10 пункта, разположени на всички улици и алеи, които водят до площада, ще бъде изключително стриктен, съобщи началникът на сектор "Масови мероприятия" към СДВР гл. инсп. Пламен Колев.
На „Батенберг” няма да се допускат граждани, видимо употребили алкохол, такива със забранени предмети, както и малолетни лица без пълнолетен придружител.
От Столичната община и МВР призоваха за търпение при преминаването през прпусквателните пунктовете на празника.
Вижте още във видеото:


description: В три болници се бориха за живота на най-тежко ранените

title: Десетки пострадаха при взрива в Хитрино (ОБЗОР)

maintext:
Седем души загинаха при газовата експлозия в центъра на Хитрино рано тази сутрин. 29 са ранените, като много от тях са с тежки изгаряния и фрактури.
Инцидентът се превърна в изпитание и за органите на спешната помощ и лекарите в Шумен и Варна, които цял ден се борят за живота на най-тежко пострадалите.
Вечерта от МБАЛ-Шумен дойде обнадеждаваща информация – четиримата най-тежко пострадали там са стабилизирани, а 13 от ранените са изписани за домашно лечение.
Черна събота за Хитрино: 7 загинали и 29 ранени след взрив на цистерни (ОБЗОР)
Разрушенията, пожарите и нанесените щети са с размерите на бедствие
Седем от пострадалите бяха транспортирани в две от варненските болници.
„Не е сега моментът да правим оценка за реакциите, това което виждам и това, което видях още когато дойдох беше, че хората работят, като как да кажа, като един екип”, каза здравният зам.-министър в оставка д-р Ваньо Шарков.
МЗ: Първата линейка е била в Хитрино в 5:54 ч.
Първият пострадал е пристигнал в болницата в Шумен в 6:10 ч.
През целия ден пред болницата бяха близки на пострадалите и разказваха за ужаса, който роднините им са преживели
Десетки доброволци в цялата страна са се отзовали на призивите за кръводяряване.
Във Варна
Четирима от пострадалите след взривовете в Хитрино бяха транспортирани и настанени в клиниката по изгаряния на Военноморската болница във Варна още преди обяд. Става дума за трима мъже и една жена с 15-30% изгаряния и други съпътстващи травми.
И четиримата са в реанимация, посочи директорът на лечебното заведение доц. Ивайло Въжаров.
Две жени с много тежки изгаряния са в болница „Света Марина”. Там от рано сутринта подготвиха хеликоптерната площадка в очакване на пациенти, които да бъдат транспортирани по въздух. Това обаче не се наложи. Пострадалите от Хитрино бяха докарани с линейки.
„И двете жени са с тежка политравма. Политравма означава, че има множество органи и системи завлечени. Бих казал, че по всяка една има по 1000 проектила по кожата им. Става въпрос за парченца камъчета, парченца стъкло, парченца метал", каза проф Вилян Платникаров.
Двете жени претърпяха операции и се намират в реанимация.


description: Днес вероятно ще стане ясно дали ни предстоят предсрочни парламентарни избори

title: Денят Х: Ще има ли кабинет на РБ

maintext:
Днес е ключов ден за решаването дали ще се сформира ново правителство с мандата на Реформаторския блок. Тази сутрин от дясното обединение се събират на вътрешно заседание, а по-късно се очаква да стане ясно има ли шанс за нов кабинет или ще се стигне до предсрочни избори.
Очаква се и среща между Реформаторския блок и ГЕРБ, но тя не е потвърдена.
Найден Зеленогорски не иска да става премиер
Бил изключително полезен в ролята си на депутат
До тук се стигна, след като миналата седмица премиерът в оставка Бойко Борисов намекна, че може да подкрепи правителство на реформаторите. Те от своя страна приеха третия проучвателен мандат, връчен им от президента Росен Плевнелиев и сложиха срок до началото на тази седмица да решат ще постигнат ли съгласие за управление с най-голямата политическа партия или ще върнат властта.
От Патриотичния фронт също заявиха готовност да подкрепят такъв бъдещ проект.
Според останалите партии парламентът в този си вариант е изчерпан и трябва да има служебен кабинет и предсрочни избори.


description: От партията отричат, че лидерът им Георги Първанов ще я напусне

title: Промени в ръководството на АБВ ще бъдат обявени утре

maintext:
Промени в ръководството на АБВ ще има и се очаква те да бъдат обявени утре.
Георги Първанов няма да напуска партията и да се оттегли от политиката, каквато информация беше тиражирана днес. Ролята му може да се промени, уточниха от политическата формация.
Утре официално ще бъде обявено от АБВ, какво ще се случи в нейните редици, след като Ивайло Калфин загуби президентските избори.


description: Бизнесменът призна, че една от бензиностанциите му е била запечатана

title: Веселин Марешки иска да вземе над 1 млн. гласа на парламентарен вот

maintext:
Новата формация на бизнесмена Веселин Марешки „Воля” има стартова подкрепа от 13-15%, според агенции, с които е провел среща. Това обяви самият той в студиото на „Лице в лице”.
Марешки постигна изненадващо висок резултат на президентските избори, като стана четвърти с над 10% от вота. Според него това е много високо постижение на фона на опити избирателите му да бъдат демотивирани. „В САЩ и Европа има протестен вот, в по-големите демокрации антиститемният играч победи, в България това не се случи заради тежките политически манипулации”, коментира той.
Веселин Марешки подчерта, че целта на партията е не просто да повтори представянето на лидера си, а да получи над 1 млн. гласа на парламентарни избори. „Няма смисъл да вляза в парламента с някаква малка парламентарна група, да бъда „златен пръст” и да решавам лични въпроси на 5 или 10 човека”, подчерта бизнесменът.
Веселин Марешки: Гласувах срещу кръга КОЙ
Ще следя дали Румен Радев и Илияна Йотова ще се разграничат от този кръг, предупреди бизнесменът
По думите му е манипулация и внушение, че сега трябва да се търси ново мнозинство в настоящия парламент, за да бъде спряна БСП: „Не идват БСП, идваме ние (…) „Марешки” са всички почтени истински патриоти, професионалисти в различни области, на които им писна 27 г. хора без нито ден стаж да ни управляват, да създават правилата в бизнеса и живота”.
Той призна, че една от бензиностанциите му – в Габрово, е затворена. По думите му това станало с подправен документ и сега решението се обжалва в съда. Марешки коментира, че не са наказали него, а гражданите, защото след запечатването на обекта цените се вдигнали.


description: Противовирусни средства потискат имунната система и не са ефективни за грип, каза хомеопатът д-р Атанас Михайлов

title: Как да преборим грипа с алтернативни средства?

maintext:
Противовирусните средства не действат на грипа. Няма реално ефективни противовирусни средства, те потискат имунната система. Това каза в предаването „Лице в лице” хомеопатът д-р Атанас Михайлов.
По думите му до антибиотик трябва да се прибягва, само ако има доказана бактериална инфекция и нейната чувствителност.
По думите на д-р Атанас Михайлов свалянето на температурата е неразумно, тъй като тя има имуностимулиращ ефект.
При 38,5 градуса се активира фагоцитозата, образуват се 20 пъти повече фагоцити – това са големи клетки, които прочистват тялото от бактерии и други външни неща, които смущават имунната система. Високата температура е лечебна.
Ако искаме да я сваляме, при 39 – 40 градуса, на първо място са физическите методи на понижаване на температурата – водни процедури, ако е дете да се увие с чаршаф натопен със студена вода или във вана с температура 37 – 38 градуса и постепенно охлаждане със студена вода. И възрастните могат да приложат метода с ваната.
Сред природните средства, които помагат за сваляне на температурата е подправката сминдух, която е съставка на шарената сол, каза д-р Атанас Михайлов и обясни, че тя стимулира изпотяването и има противовъзпалително действие. Чаена лъжица сминдух в 200 гр. вода се кипва за 5 минути и през 15 минути се приема по супена лъжица, обясни докторът.
Липовият и бъзов цвят също подкрепят потенето, допълни той:
"Хубаво е да се пият няколко чаши една след друга по супена лъжица от едната и другата билка – липов и бъзов цвят, се запарват за десетина минути, после чаят се прецежда, може да се подслади с мед, лимонов сок".
Д-р Михайлов препоръча също съдържащите салицин билки, като противовъзпалителен и противотемпературен медикамент.
Салицинът се трансформира в салицилова киселина на ниво черен дроб. Съдържа се в кората от върба и в малиновите листа, предшественик е на салициловата киселина, съединение, което се трансформира на местата с възпаление.
По думите му билката не дразни стомаха, защото се превръща в активна субстанция, където трябва.
Кората от върба не трябва да се вари, прави се запарка 30 минути на една - две супени лъжици от билката, с много хубав противоболков, противовъзпалителен и противотемпературен ефект.
Какво още каза д-р Михайлов, вижте във видеото:


description: До края на седмицата се очаква срещата с ГЕРБ, за да се разберат ще има ли кабинет

maintext:
Реформаторският блок все още има надежда да създаде правителство в рамките на този парламент. До края на седмицата се очаква срещата с ГЕРБ. Тя ще се случи в неделя или понеделник, според ГЕРБ, а от Реформаторския блок очакват яснота още през уикенда.
Така от блока се надяват в понеделник да са наясно ще връщат ли мандата или започват реденето на правителство. На срещата се чака и името на премиера, за да стане ясно дали това ще е отново Бойко Борисов.
Макар и да не са мислили за министерски кресла, реформаторите все пак имат визия за кабинет.
„Аз си представям новото правителство най-близко до сегашното като персонален състав. Възможно е да има някакви промени като министри. Министър-председателят ще бъде роден в разговорите с ГЕРБ. Възможно е да бъде и Бойко Борисов, възможно е и някое друго име”, заяви депутатът Костадин Марков.
От блока отхвърлиха обвиненията на опозицията, че с вземането на мандата просто искат да печелят време.
„Какво тупане на топката, когато правителството в оставка работи и то ще си остане до 22 януари. Какво означава кабинет за три седмици”, коментира Костадин Марков.
От ГЕРБ обещаха да уважат Реформаторите и да се срещнат с тях - в неделя или понеделник, но уточниха:
„В тази хипотеза, в която сме за съставяне на правителство в третия мандат, шансовете са много по-малки, отколкото в първия или втория”, заяви председателят на ПГ на ГЕРБ Цветан Цветанов.
От Патриотичния фронт повториха, че ще дадат подкрепа при определени условия - корекции за пенсиите, засилена охрана на границата и борба с битовата престъпност.
При постигане на съгласие от Реформаторския блок се надяват едно ново правителство да изкара до края на мандата, или още около 2 години.


description: Александър ван дел Белен спечели изборите срещу кандидата на крайната десница Норберт Хофер

title: Новият австрийски президент пред bTV: В Западна Европа възкликнаха от облекчение

maintext:
Европейските лидери поздравиха новоизбрания независим кандидат Александър ван дер Белен с победата му на президентските избори в Австрия.
За него гласуваха 51,%, а опонентът му – крайнодесният Норберт Хофер, събра 48,3%.
Александър ван дер Белен ще е новият президент на Австрия
72-годишният университетски преподавател по икономика заяви, че проевропейската позиция е била ключът за победата му
Ван дер Белен направи и един от първите си коментари след победата пред екипа на bTV.
“Мисля, че в момента столиците на Западна Европа въздъхнаха от облекчение. Един убеден европеец и един убеден австриец спечели”, каза той. 72-годишният университетски преподавател по икономика заяви, че проевропейската позиция е била ключът за победата му.
Хофер призна поражението, но обеща да се кандидатира отново на следващите избори.
„Пожелавам му всичко най-добро, а на австрийците – да останат единни, независимо за кого са гласували”, заяви крайнодесният кандидат.
Окончателните резултати – вкл. и от гласуването по пощата, се очакват до края на днешния ден.
което беше разтълкувано като първа стъпка към спирането на популизма в Европа. Причините вероятно се крият в т.нар. „брекзит” и избора на Доналд Тръмп за президент на САЩ.
По време на предизборния телевизионен дебат Хофер над 20 пъти нарече Ван дер Белен лъжец, което според анализаторите също не е се харесало на избирателите.
Повечето от подкрепилите на Ван дер Белен вчера са били жени, високообразовани хора, млади хора и хора, които са оптимистично настроени за бъдещето на страната си.
При избирателите на Хофер голям е бил процентът на безработните, хората, работещи в сферата на услугите, както и онези, които са песимистично настроени.
Новият президент ще встъпи в длъжност на 26 януари, а през 2018 г. в Австрия предстоят парламентарни избори.


description: Над 390 млн. деца, засегнати от критични обстоятелства, живеят в Африка

title: УНИЦЕФ: Всяко четвърто дете по света живее в зона на конфликт

maintext:
535 млн. деца по света, или всяко четвърто, живеят в зони, засегнати от конфликти или катастрофи, съобщи днес Детският фонд на ООН (УНИЦЕФ), цитиран от ДПА.
Организацията предупреди, че тези деца често нямат достъп до медицински грижи, образование, храна или защита и поради това са по-уязвими от болести и насилие.
Над 390 млн. деца, засегнати от критични обстоятелства, живеят в Субсахарска Африка, а близо 65 млн. са изложени на кризите в Близкия изток.
Независимо дали децата живеят в страна в конфликт или в мирна страна, тяхното развитие е жизненоважно не само за индивидуалното им бъдеще, но и за бъдещето на обществата им, посочва изпълнителният директор на УНИЦЕФ Антъни Лейк.
Новите данни са публикувани в навечерието на 70-та годишнина от създаването на УНИЦЕФ, която ще бъде отбелязана в неделя.


description: По думите ѝ до 22 януари има време да се променят нещата и президентът Росен Плевнелиев да състави ново служебно правителство

title: Екатерина Михайлова: Има нужда от промяна на Конституцията, но трезва

maintext:
Има нужда от промяна на Конституцията, но тя трябва да бъде направена трезво, с поглед за плюсовете и минусите. Това каза преподавателят по конституционно право проф. Екатерина Михайлова в предаването „Тази сутрин“ по bTV.
По думите ѝ в момента тя не вижда нужната трезвост, а като се говори за промяна в Конституцията, това се използва като политическо оръжие.
На въпрос дали президентът Росен Плевнелиев е нарушил Конституцията, като отказа да състави служебен кабинет, Михайлова каза, че ще може да отговори след 22 януари 2017 г., когато изтича мандата на държавния глава. Според нея има време Плевнелиев да състави ново правителство, защото „до 22 януари могат да се случат много неща“. Той действително декларира, че няма да го направи, но когато кажеш нещо, може да се случат неща, които не си предвидил, посочи Михайлова.
Тя смята за проблем в Конституцията дългата процедура преди да се стигне до предсрочни избори – един месец мина в консултации, втори ще чакаме ген. Румен Радев да встъпи в длъжност, после ще чакаме служебно правителство, изборите ще са вероятно през март, а новото правителство – евентуално през април.
Можеше да има и друга ситуация – да се състави служебен кабинет и докато министрите се научат откъде се влиза в министерствата, да бъдат назначени нови министри – това също нямаше да е добре, коментира тя.
Най-голямото събитие за 2016 г. са президентските избори и начинът, по който гласува народът, каза гостът. Според нея дори премиерът Бойко Борисов да не беше дал заявка, че при загуба ще подаде оставка, пак щеше да се стигне до тази развръзка. Представете си как продължава да управлява един министър-председател от партия, която е загубила тежко – при всяка публична проява ще бъде посрещан с въпроса за оставката. Това няма да доведе до стабилност, каза Михайлова.
Тя посочи, че първите стъпки на ген. Радев ще бъдат натоварени със свръхочаквания, тъй като мандатът му ще започне със съставянето на служебно правителство. „Трябва от първия час да действа съвсем ефективно“.
Помолена да коментира новите десни политически проекти, Михайлова каза, че ѝ е трудно, но „в политиката е много важно да си ясен, да застанеш на позиция, да отстояваш ценности. Проблемите, които имаме – тероризъм, ужасни явления, като българина в Берлин, са проблеми на ценности, които сблъскваме помежду си. Затова очаквам от политиците не само прагматични решения, но и да кажат къде стоят, да видим, че човекът и достойнството му е в центъра на политиката, а не сметките, бакалщината – това отвращава. За това гласуваха хората и на президентските избори, и на референдума – за да дадат сигнал, но дали беше разбран?“, каза професорът.


description: Важна информация от НАТО може да е стигнала до трети страни

title: Николай Ненчев пита главния прокурор дали е подслушван

maintext:
Военният министър в оставка Николай Ненчев разпространи чрез пресцентъра на Министерството на отбраната писмо до главния прокурор Сотир Цацаров с въпрос дали е бил обект на подслушване и, ако е бил, дали до трети страни не са достигнали поверителни данни.
Лидерът на БЗНС посочва, че като обвиняем по досъдебно производство на Военно-окръжната прокуратура има правото да се запознае със събраната чрез специални разузнавателни средства информация.
„Лицата, които са реализирали тези специални разузнавателни средства имат ли съответното ниво за достъп до класифицирана информация, включително информация на НАТО, която като министър на отбраната получавам ежедневно и е с най-висока степен на класификация в страната и в Алианса?”, пита Ненчев.
Николай Ненчев получи обвинение заради договора за ремонт на МиГ-29
Според прокуратурата той е накърнил материалните интереси на фирма "РСК МиГ"
Той се интересува къде е отивала информацията от служби „Военна информация“ и „Военна полиция“, от националния команден пункт на БА, от компетентните органи в МО и щаба на отбраната.
„Такава информация няма нищо общо с повдигнатото обвинение, но би била изключително опасна при използването и за политически преследвания и пробиви в националната сигурност”, коментира Ненчев.
Едното от обвиненията срещу него е свързано с ремонта на изтребителите МиГ-29, като, според прокуратурата, той е блокирал договор, сключен с руския им производител.


description: Два автомобила се удариха вчера на булеварда и единият от тях се е забил в заведение за бързо хранене

title: Охранителни камери заснеха инцидента на бул. „Сливница” вчера (ВИДЕО)

maintext:
Охранителни камери са уловили момента на инцидента на столичния бул. „Сливница” вчера, при който една жена пострада и беше откарана в болница.
Два автомобила се удариха на булеварда и единият от тях се е забил в заведение за бързо хранене.
Автомобил се заби в заведение за бързо хранене в София (СНИМКИ)
Пешеходка пострада при инцидента, станал след сблъсък на две коли
На видеото се вижда, че автомобилът връхлита с много висока скорост върху двамата души, чакащи своите поръчки пред касата на заведението.
Все още не е ясно дали виновният за катастрофата водач и неговият спътник са употребили алкохол или наркотици.
Следващите кадри не са подходящи за гледане от деца:


description: Хавана дължи на Прага 276 млн. долара

title: Куба предложи да плати дълга си към Чехия с… ром

maintext:
Куба измисли необичаен начин да изплати многомилионния си дълг към Чехия – с бутилки от известния си ром, съобщиха официални представители в Прага.
Чешкото финансово министерство обяви, че Хавана е направила предложението по време на скорошни преговори по въпроса.
Куба дължи на чешките власти 276 млн. долара и ако предложението бъде прието, чехите ще имат кубински ром, който ще им стигне за повече от век, отбелязва Би Би Си.
Прага обаче все пак предпочита да получи поне част от парите в брой.
Дългът на Хавана е от времето на Студената война, когато Чехословакия е част от комунистическия блок, припомня Би Би Си.
От чешкото финансово министерство посочиха, че изплащането е възможно или с ром, или с лекарства. Кубинските медикаменти обаче нямат сертификат за ЕС, така че разплащането с по-традиционно лекарство, което е и популярно в Чехия, може да се уреди по-лесно, допълва кореспондентът на медията Роб Камерън в Прага.
Според статистиката за миналата година Чехия внесла от Куба ром на стойност повече от 2 млн. долара, посочва „Фокс нюз”.


description: Рано да се каже дали ваканцията на учениците ще бъде продължена

title: Грипът в Перник разболя 230 на 10 хил. жители

maintext:
В Перник – първата област в страната, която обяви грипна епидемия, болните вече 230 на 10 хил. души.
С последните две седмици е имало голям наплив от хора с оплаквания, разказа общопрактикуващият лекар д-р Красимира Станкова.
Повечето от пациентите са били с инфекция на горните дихателни пътища, с типични грипни прояви – висока температури, болки по цялото тяло, втрисане, главоболие. Досега няма много случаи на усложнения, но тепърва се очакват.
По думите на д-р Олга Методиева от детското отделение в болницата в града повечето от пациентите са деца от 1 до 18 г. Тя препоръча на родителите, когато забележат симптоми у децата си, първо да потърсят лекарска помощ.
Само на 25 декември през дневното дежурство на отделението са преминали 70 деца, каза още тя.
Ваня Коконова от РУО Перник каза, че е рано да се каже дали ваканцията на учениците ще бъде продължена.
Вижте повече във видеото:


description: Момчетата са открити в сграда в близост до жп гара, след като полицаи в района забелязали дим, който се издига от мястото

title: Арестуваха четири момчета в Брюксел, планирали да направят самоделна бомба

maintext:
Белгийската полиция е задържала тийнейджър, който планирал да направи самоделна бомба, предаде в. "Дерниер йор".
Полицаите задържали група от тийнейджъри на възраст между 14 и 17 години на строеж край Западната гара на Брюксел в община Моленбек. У едното у момчета, които били от арабски произход, била открита раница с бутилки с химически вещества за направата на взривно устройство. На едната от бутилките пишело "Аллах акбар".
Тогава полицаите претърсили и дома на младежа с раницата и в него намерили взривни вещества, детонатори и компютър с много материали за направата на бомба. Момчето казало, че обича химията и видеоигрите и затова се интересувало от подобни материали. То отрича да е имало терористични планове.
Тримата му приятели били освободени след разпит. Момчето е оставено в ареста, докато се установи дали е имало терористични намерения.


description: Това е 40-годишен тунизиец, с когото Анис Амри поддържал връзки

title: Германските власти задържаха вероятен съучастник на атентатора в Берлин

maintext:
Германската полиция е арестувала човек, свързан с терориста Анис Амри, извършил нападението срещу коледния базар в Берлин. Това съобщи федералната прокуратура.
Задържаният е 40-годишен тунизийски гражданин. Той е бил арестуван след обиск във фирмата и в дома му.
Федералната прокуратура съобщи, че номерът му е бил сред контактите в мобилния телефон на Амри и предполага, че той може да е замесен в атентата миналата седмица.
До утре ще бъде решено дали задържаният да бъде оставен в ареста за постоянно.


description: Става въпрос за началник на сектор в дирекцията „Контраразузнаване“. Той е обвинен в измама, фалшификация и издаване на държавна тайна

title: Задържаха агент на ДАНС за три престъпления

maintext:
Специализираното звено „Антикорупция“ на Софийската градска прокуратура (СГП) привлече като обвиняем и задържа агент на ДАНС за разгласяване на държавна тайна, измама и документно престъпление.
Разследваният Е. И. е началник на сектор в дирекцията „Контраразузнаване“.
Събрани са доказателства, че в периода април – август 2016 г. той е разгласил държавна тайна, като е предоставил информация на разпитан по дело свидетел за издирвателни и разузнавателни дейности на ДАНС, информация, че спрямо конкретни лица са използвани специални разузнавателни средства, както и информация за лица, заподозрени в провеждане на подривна, терористична и др. противозаконна дейност срещу сигурността на страната. За това деяние прокурорите от СЗА са му предявили обвинение за престъпление по чл. 357, ал.1 от НК – за разгласяване на държавна тайна.
Е.И. е привлечен като обвиняем и за това, че в периода 17 май – 3 август т.г., при условията на продължавано престъпление, с цел да набави за себе си имотна облага, е подвел българския гражданин Р.А., че ще окаже съдействие на двама чужди граждани да получат разрешение за постоянно пребиваване в страната ни, а за други двама чужденци – че е оказал съдействие за насрочване на по-ранна дата за провеждане на интервю в Министерството на правосъдието за придобиване на българско гражданство. С това Е.И. е причинил имотна вреда на четиримата чужди граждани общо в размер на 36 247 лв.
Е.И. е обвинен и в това, че е подбудил, склонил и улеснил неустановено до момента лице да преправи съдържанието на официални документи – две лични карти, на които е придаден вид, че представляват официални документи на чужди граждани, постоянно пребиваващи в България, издадени от МВР.
Досъдебното производство е образувано по сигнал от ДАНС.
Двама прокурори от Специализирано звено „Антикорупция“ са изискали всички относими документи, разпитали са свидетели и са били извършени претърсвания и изземвания в жилището на агента и в служебното помещение, което ползва в сградата на ДАНС в София.
Е.И. е задържан за срок до 72 часа и предстои утре – 17 декември 2016 г., да се внесе искане в Софийския градски съд за вземане на мярка за неотклонение „задържане под стража“.


description: Даден им е срок от 72 часа да напуснат страната

title: САЩ гонят 35 руски дипломати от Вашингтон и Сан Франциско

maintext:
Президентът на САЩ Барак Обама нареди да бъдат наложени санкции на Русия в отговор на "агресивния тормоз срещу американски длъжностни лица и кибероперациите" на руското правителство по време на президентските избори в САЩ, предаде ДПА.
Държавният департамент обяви за персона нон грата 35 "служители на руското разузнаване", които в рамките на 72 часа трябва да напуснат САЩ със семействата си. Официално те са дипломати от руското посолство във Вашингтон и консулството в Сан Франциско, отбеляза Ройтерс, като се позова на официален американски източник.
Освен това ще бъдат затворени два руски обекта в щатите Ню Йорк и Мериленд, които са използвани от руски представители с цел събиране на разузнавателна информация.
В комюнике на Белия дом се съобщава за въвеждане на санкции срещу девет юридически и физически лица, включително две руски разузнавателни агенции и три компании, които са предоставили материална подкрепа за кибероперациите на една от разузнавателните служби.
Официален източник съобщи за Ройтерс, че мярката с експулсирането на руските дипломати е в отговор на налаган от Русия "тормоз върху американски дипломати".
, заяви говорителят на Кремъл Дмитрий Песков, цитиран от ТАСС.
Засега не мога да кажа какъв ще бъде отговорът, но както ние знаем, тук абсолютно безалтернативно действа принципът на взаимността. Така че предполагам, че ще дадем адекватен отговор, каза Песков и допълни, че руският президент Владимир Путин ще реши в какво направление ще бъде този отговор.
Песков допълни, че деструктивните действия на оттеглящата се администрация на Белия дом спрямо Русия пораждат недоумение и се разглеждат като проява на непредвидима агресия.
За съжаление такива действия на действащата администрация във Вашингтон са проява, според нас, на непредсказуема и може дори да се каже агресивна външна политика, заяви Песков. Според него тези действия безусловно ще влошат отношенията между САЩ и Русия.
Говорителят заяви, че Кремъл категорично не е съгласен с безпочвените обвинения на САЩ и каза, че наложените санкции се възприемат като необосновани и незаконни от гледна точка на международното право.
Според Песков Обама се стреми да нанесе удар по външната политика на бъдещата американска администрация и налага на екипа на новоизбрания американски президент Доналд Тръмп модел на поведение, като го лишава от правото да избира своя път.
Говорителят съобщи, че Кремъл е изпаднал в дълбоко недоумение относно изявленията на Вашингтон, че американски дипломати са преследвани в Русия от правоохранителните органи. Той заяви, че може да даде примери за пряк натиск над руски дипломати, работещи в САЩ и припомни случай, в който американски дипломат се опитал да вербува в Москва по телефона сътрудник на Федералната служба за сигурност на Русия.


description: Арестувани са бизнесмени, заподозрени в даване на подкупи на кметски служители

title: Десет души са арестувани в нова корупционна афера в кметството на Рим

maintext:
Десет души са поставени под домашен арест в нова корупционна афера в обхванатата от скандали местна администрация на Рим, съобщи италианската финансова полиция, цитирана от ДПА.
Арестуваните са бизнесмени, заподозрени в даване на подкупи на кметски служители за печелене на търгове за ремонт на държавни училища.
Служителите си присвоявали 20 процента от отделените за ремонтно-възстановителните дейности средства.


description: Жена в по-тежко състояние е транспортирана в плевенската болница

title: Няма опасност за живота на ранените от катастрофата с автобус край село Микре

maintext:
Няма опасност за живота на ранените при катастрофата край ловешкото село Микре, взела три човешки жертви.
9 от ранените остават в болницата в Ловеч, след като в спешното там постъпиха общо 26 души, съобщи директорът на здравното заведение д-р Татяна Ганчева.
В хирургичното и ортопедичното отделение са извършени операции. Пациентите са в стабилно общо състояние, спокойно са прекарали нощта. Към момента не се налага кръвопреливане.
Една жена в по-тежко състояние е транспортирана в плевенската болница. Направена й е операция.
Част от оцелелите вече са си в Лясковец. При катастрофата вчера сутринта на пътя София - Варна челно се сблъскаха лек автомобил и автобус с 50 служители на общината в Лясковец. Хората в автобуса пътували за коледно тържество във Вършец.
Причините за инцидента се изясняват, но най-вероятно рискова маневра на лекия автомобил е доведа до катастрофата. Загинаха млада жена, шофирала колата, шофьорът на автобуса и един пътник.


description: Реформаторите предложиха 20% от средствата да остават в министерството на финансите и да се харчат само по изборите

title: Партиите са получили общо 27 млн. лв. държавна субсидия за девет месеца

maintext:
Субсидиите, които са получили парламентарно представените партии и тези, минали един процент на последните избори, за деветте месеца на тази година са общо 27 млн. лева.
От Реформаторският блок предложиха нови идеи как партиите да харчат субсидиите си. Те предлагат 20% от средствата да остават в министерството на финансите и да се харчат само по изборите.
Когато депутатите се върнат на работа се очаква да се захванат именно с партийните субсидии.
Реформаторите предлагат и регресивна скала за намаляване на партийната субсидия от 11 лева на 11 стотинки за действителен глас.
Според бившия шеф на Сметната палата партиите не дават изчерпателен отчет къде отиват субсидиите. „Най-абсурдната ситуация, с която съм се сблъсквал, е когато един партиен лидер на малка коалиционна партия беше превел цялата субсидия на дъщеря си”, спомня си Валери Димитров.
От 2012 г. един действителен глас е равен на 12 лв. и малко по-късно пада с още един лев.
При гласуването на бюджета за 2017 г. субсидията остана 11 лева за глас.
ГЕРБ също има законопроект, според който субсидията трябва да стане нулева, а контролът на даренията отново да се упражнява от Сметната палата.


description: Основават се с цел избягване на по-голямото данъчно бреме в южната ни съседка

title: Над три четвърти от гръцките фирми у нас са "фантоми"

maintext:
Хиляди гръцки фирми са регистрирани в България, но съществуват само на хартия и са основани единствено с цел избягване на данъци. Това показват данни от проучване на Университета в Бристол, цитирано от в.”Катимерини”.
Според данните у нас има 14 000 компании с гръцка собственост, но едва 3000 развиват реална дейност.
Вестникът посочва, че миграцията е започнала няколко години преди началото на кризата от 2008 г. и е достигнала своя пик след „спасяването” на южната ни съседка и тежките условия, наложени от кредиторите й. Именно заради това и в началото процесът на навлизане на банки и строителни компании в България се е разглеждал като инвестиция в растящ пазар, докато сега гърците говорят за изтичане на капитал през северната граница.
Гръцки бизнесмени масово прехвърлят фирмите си у нас
Само за последните месеци има 2500 нови регистрации
Към момента бизнесмените с фирми у нас заобикалят наложените ограничения на паричните потоци, като могат да теглят произволни суми пари от гръцки банкомати с българските си банкови карти. Избягват се и пътните данъци за фирмените коли. Освен това, плоският данък у нас значително по-малко натоварва бизнеса.
Собствениците на фирми в Гърция се оплакват, че държавата не е на тяхна страна и през последните години се въвеждат нови и нови данъци и такси.


description: На бул. България се образува огромно задръстване

title: Кола се обърна на трамвайни релси в София (ВИДЕО)

maintext:
Кола се обърна на трамвайни релси на столичния булевард "България тази сутрин. Няма пострадали.
Водачът на лекия автомобил е невредим, но отказа да застане пред камери. Очевидци са успели да му помогнат да напусне превозното средство.
От СДВР съобщиха, че алкохолната проба на шофьора е отрицателна, но не уточниха дали колата се е движела с превишена скорост. Според очевидци обаче именно това е причина за катастрофата.
Колата беше изтеглена от релсите.
Катастрофата стана до спирката при Техникума по текстил и моден дизайн и предизвика задръствания, тъй като движението на трамваите временно беше спряно и в двете посоки.
Леките автомобили преминаваха нормално по булеварда.


description: Гасят пожара с ръчни пръскачки

title: 40 декара горят над Бачково

maintext:
Пожарът над Бачково е почти овладян. Горят 40 декара шума и нискостеблени растения в труднодостъпен горски район в местността Гонда вода, съобщава кореспондентът на bTV в региона.
На място е изпратен един екип на пожарната. В гасенето участват и горски служители.
Самото гасене става с ръчни пръскачки, които се изнасят на гръб до района на огнището.
Според пресцентъра на пловдивската пожарна, няма опасност огънят да се разрасне. Прогнозите днес обаче са за силен вятър в цялата страна.
Сигналът за пожара над Бачково беше подаден на телефон 112 още в неделя.


description: В ареста е задържан годеникът ѝ, повдигнато му е обвинение

title: Полицията разкри убиеца на младата жена от Куртово Конаре

maintext:
Полицията в Пловдив разкри убийството на 26-годишната Милена Динова в Куртово Конаре, съобщи кореспондентът на bTV.
В ареста за 72 часа е задържан годеникът ѝ – 28-годишният Илиян Рангелов.
Късно снощи той е направил пълни самопризнания. Повдигнато му е обвинение.
Мотивът за престъплението е изключително болезнена ревност.
Милена и Илиян се скарали преди тя да излезе за работа. Когато тя тръгнала, той изтичал зад нея с нож и я пробол веднъж в сърцето, прибрал се и си легнал.
Нараняванията по лицето на жертвата са получени при падането ѝ.
Милена Динова беше открита от нейни колеги на 28 декември късно вечерта, на метри от външната врата на дома ѝ, след като не се явила на мястото, откъдето я вземали за работа. Във фаталната вечер тя трябвало да бъде нощна смяна в месопреработвателно предприятие в съседното Ново село.
„Бяха събрани и анализирани множество доказателства. Крайният извод от този анализ бе, че извършителят е именно мъжът, с когото пострадалата е живеела. В качеството си на обвиняем той вече е признал за извършеното престъпление. Като вероятен мотив се разследва ревност“, каза зам.-окръжният прокурор на Пловдив Галина Андреева – Минчева.
Има вероятност днес прокуратурата да поиска постоянното задържане на заподозрения.


description: По думите му колите на пожарната са се забавили поне с час

title: Жител на Хитрино: Жена ми изгоря жива (ВИДЕО)

maintext:
„Жена ми изгоря жива”, каза пред камерата на bTV жител на Хитрино. По думите му тя е работела във фурната в близост до гарата в града.
Цистерни с пропан бутан, част от товарна влакова композиция на "Булмаркет", експлодираха в Хитрино близо до Шумен. Взривът е станал около 5:30 сутринта на ЖП линията Русе-Варна.
Поне четирима души са загинали, а над 25 души са ранени, съобщи шефът на пожарната Николай Николов. Той описа ситуацията като много тежка. Много сгради са разрушени, като до момента 12 души са били извадени изпод руините.
Георги Костов: Щетите в Хитрино са с размерите на бедствие
Налагаме евакуация от 40 минути след инцидента, поясни той
„Станахме след взрива, видяхме пламъци навсякъде, след това се обадихме на 112. Час, час и половина нямаше никой. Жена ми работи във фурната, насочих ги там, жената изгоря жива”, каза той.
По думите му колите на пожарната се налага да излизат извън селото, за да зареждат от околните водоеми и населени места.


description: Военен самолет се разби тази сутрин в Черно море, всички 92-ма души на борда са загинали

title: 26 декември ще е ден на траур в Русия в памет на загиналите при самолетната катастрофа

maintext:
26 декември ще е ден на траур в Руската федерация в памет на загиналите при самолетната катастрофа на военна машина Ту-154, обяви руският президент Владимир Путин.
Самолет на руското военно министерство се разби в Черно море
На борда му са пътували 91 души - музикален ансамбъл и журналисти
Рано тази сутрин самолетът с 92-ма души на борда падна в Черно море близо до Сочи. Всички пътници и екипажът са загинали.
С него са пътували почти всички артисти от академичния ансамбъл за песни и танци при руската армия „Александров”, девет журналисти и войници.
Военният ансамбъл "Александров":
Самолетът трябваше да пристигне в сирийския град Латакия, където ансамбъл „Александров” да изнесе новогодишен концерт във военновъздушната база в Хмеймим.
Отломки от Ту-154 са намерени на 1,5 км. от брега в района на Сочи, на дълбочина 50-70 м.
Българският президент Росен Плевнелиев изпрати съболезнователно писмо до Путин по повод трагедията.
„Mоля приемете моите и на целия български народ съболезнования за загиналите в самолетната катастрофа с военен самолет прелитащ над Черно море руски артисти, журналисти и военнослужещи. Навръх светлия празник Коледа, който българите празнуват днес, нашите сърца скърбят заедно с Вас, с близките на загиналите и с целия руски народ“, написа Плевнелиев.


description: Според обвинението той е карал с превишена скорост

title: Прокуратурата поиска задържане на турски шофьор, причинил смъртта на дете край Ямбол

maintext:
Окръжната прокуратура в Ямбол внесе в съда искане за определяне на мярка за неотклонение „задържане под стража“ спрямо турския гражданин Некати Фестикекен.
Той е обвинен в причиняване на смърт по непредпазливост и на телесна повреда в резултат на автомобилна катастрофа, съобщиха от държавното обвинение.
На 3 декември в района на Ямбол Фестикекен е нарушил правилата за движение по пътищата, като е управлявал влекач с полуремарке със скорост 80 километра в час при ограничение от 50 км/ч.
13-годишно момче загина при сблъсък на кола с тир до Ямбол
Зад волана на лекия автомобил е била 36-годишна жена, която е без опасност за живота
Вследствие на възникналото пътнотранспортно произшествие с лек автомобил на място загина 13-годишно момче, а жената, шофирала автомобила, е със средна телесна повреда.


title: Започна делото за взрива в с. Горни Лом

maintext:
Делото за взрива в село Горни Лом, при който 15 души загинаха, а двама бяха ранени, започна във Видин.
Под отговорност са привлечени четирима души, сред които и собственикът на завода Валери Митков.
Година от трагедията в Горни Лом (ОБЗОР)
Близките на загиналите още нямат отговор на въпроса кой е виновен
Първото заседание беше при закрити врата заради информация, която е държавна тайна.
Обвиняемите отказаха споразумение с прокуратурата, с което да се признаят за виновни, затова делото ще продължи след месец по общия ред.


description: Румяна Бъчварова нападна Илияна Йотова заради помощта от ЕК

title: Стотици задържани у нас афганистанци искат обратно вкъщи

maintext:
Около 300 афганистански граждани са подали документи за доброволно връщане в родината си, като броят им може да достигне 500 души. Това обяви в студиото на „Тази сутрин” вицепремиерът и вътрешен министър в оставка Румяна Бъчварова.
По думите й процедурите вървят бързо заради доброволния им характер, като подкрепа оказва и посолството на Афганистан у нас.
Именно жители на размирната страна бяха най-активни по време на бунта в Харманли, като след него властите анонсираха, че всеки, който не спазва правилата у нас го грози депортация.
Румяна Бъчварова: Имаме информация за няколко чужденци, готвели атентат
България няма да изгражда нови бежански центрове, а три „кризисни площадки”, коментира тя думите на новоизбрания вицепрезидент Илияна Йотова
Отново афганистанци, но законно пребиваващи у нас се разследват за разпространяване на фалшиви информации за готвен терористичен акт у нас, посочи Румяна Бъчварова. Тя посочи, че на събитие вчера не е съобщавала за реална заплаха: „Виждам съзнателно и преднамерено изопачаване на моите думи от издания, които не бяха на тази среща”.
Центрове, площадки и милиони
Отново в манипулации тя обвини и избраната за вицепрезидент Илияна Йотова, която вчера обяви в ефира на bTV, че европейската помощ за защита на границите е с една трета по-малка от обявеното и е обвързана със строежа на нови бежански центрове.
Бъчварова не пропусна да отбележи, че Йотова е поискала да присъства на откриването на европейската гранична служба на „Капитан Андреево” и премиерът я е поканил, при което е чула ясно от ресорния еврокомисар, че парите са 160 млн. евро, а не по-малко.
Показаният от избраната за вицепрезидент официален отговор с друга цифра бил с „дву- или тримесечна давност” „Има процедури за одобряване на проектите, за които са дадени”, обясни вицепремиерът в оставка.
Правителството е обещало на Брюксел да строи още бежански центрове
Европейската помощ за границата се оказала с около 50 млн. евро по-скромна от първоначално обявеното
Тя посочи, че в четвъртък ще бъдат одобрени 59 млн. евро за убежище, миграция и интеграция. Бъчварова подчерта, че от тях само 1,7 млн. са за нови обекти, които ще са т.нар „кризисни площадки”, които ще се използват при засилен натиск. Тя ги описа като „пространство с ограда”, електричество и канализация, където може да се разположат контейнери или палатки за максимум 200 човека.
Румяна Бъчварова беше категорична, че на територията на площадките мигрантите ще остават за не повече от месец, като за това време ще става ясно дали получават статут или ще бъдат връщани. За момента е избрана една локация, която е бивша гранична застава.
Вицепремиерът в оставка посочи, че към момента бежанският натиск е изключително скромен, като за седмица са заловени само двама нелегално преминали границата и други 120 не са били допуснати да влязат.
Вътрешнополитическите теми
Румяна Бъчварова не даде ясен отговор дали ГЕРБ биха подкрепили правителство с мандата на Реформаторския блок, но даде да се разбере, че подобен сценарий е възможен: „Трябва да има разговор с РБ и да се вземе решение. РБ е основният ни политически партньор”.
Тя коментира и скандала с ултра луксозните джипове, които горските стопанства си купиха, за да ги дадат след това на НСО и цяла България да види как премиерът Бойко Борисов кара един от тях. „Това е практика, за да се използват ресурсите на държавата там, където има нужда. За данъкоплатците е по-изгодно вместо да се купуват две места, да се използват наличните”, каза тя.
След скандала с джиповете: Бойко Борисов ли е най-важният шейх?
Безопасността на Доган и Пеевски ни струва по 5 млн. лв. годишно, обяви Методи Андреев
Според нея няма „нищо незаконно в това премиерът на една държава да се движи в сигурен автомобил”.


description: Тя имала връзка с местен полицай, който признал, че е съучастник в престъплението

title: Гръцкият посланик в Бразилия е бил убит, подозират - от съпругата му

maintext:
Гръцкият посланик в Бразилия, който беше в неизвестност от понеделник, е бил убит, смята бразилската полиция. Сред заподозрените е съпругата му, която имала връзка с местен полицай.
Вчера бразилски медии съобщиха, че посланик Кириакос Амиридис е изчезнал. Според първоначалната информация Амиридис и съпругата му, които живеели в столицата Бразилия, са прекарали Коледните празници в къща в град Нова Игуасу, недалеч от Рио де Жанейро.
Сигнал за изчезването на посланика подала съпругата му, която твърдяла, че последно го е видяла в понеделник.
В четвъртък вечерта бразилската полиция обаче съобщи, че е открила опожарен автомобил с обгоряло тяло в него. Регистрационните номера съвпадат с тези на кола, наета по-рано от семейството на Амиридис.
Съдебномедицинска експертиза пък е установила, че обгорялото тяло е на гръцкия посланик. Полицията е поискала от съда заповед за арест на съпругата на дипломата Франсис Амириди и още трима заподозрени.
Според властите става дума за престъпление от битов характер.
Същевременно 29-годишният сътрудник на военната полиция на Рио де Жанейро Сержиу Гомес Морейра Филю признал, че е имал любовна връзка със съпругата на посланика и е участвал в убийството му.


description: Сред най-големите мълчаливци е Делян Пеевски от ДПС

title: 10 депутати не са казали нито дума от парламентарната трибуна на това НС

maintext:
10 депутати не са казали нито дума от парламентарната трибуна на отиващото си Народно събрание. Това показва справка от сформирането на този парламент до ноември тази година, с която bTV разполага.
Сред най- големите мълчаливци се оказват депутатът от ДПС Делян Пеевски, който отдавна не ходи на работа. Социалистът Стефан Данаилов също не е говорил от парламентарната трибуна.
На другия полюс - сред първенците по говорене, е шефът на правната комисия Данаил Кирилов от ГЕРБ, който е говорил близо 39 часа.
Следва го колегата му от Патриотичния фронт Димитър Байрактаров с над 34 часа и шефът на бюджетната комисия Менда Стоянова с изказвания от общо над 30 часа.


description: Крайната десница в Австрия вече не е евроскептична

title: Иван Кръстев: Популистите в Европа виждат България само като буфер

maintext:
Политологът и философ Иван Кръстев е един от водещите анализатори на процесите както на Запад, така и на Изток. Автор е на десетки публикации за български и чуждестранни издания. Той е председател на Управителния съвет на Центъра за либерални стратегии и изследовател в Института по хуманитарни и социални науки във Виена.
За случилото се на изборите в Австрия и по-голямата картина на новото дясно в Европа с него говори Кристина Баксанова.
- Какво се промени между двата балотажа на изборите в Австрия? Промени ли се говоренето?
Това, което се промени, се промени извън Австрия. Излизането на Великобритания от ЕС, победата на Доналд Тръмп в САЩ създаде усещането за голяма популистка вълна и затова всеки следващ избор в ЕС се гледа през тази призма. Затова и австрийските избори, и референдумът в Италия са отговор на въпроса „Наистина ли става дума за голяма популистка вълна и докъде тя може да отиде?! Ще има ли за първи път в историята на следвоенна Европа избран президент от крайната десница?”.
- Какво е посланието, което Австрия изпраща към Европа с тези избори?
Победа на Хофер би означавала, че много от европейските общества са готови да видят правителства, в които доминира крайната десница, което би било силен сигнал към предстоящи избори във Франция, Германия и Холандия. В Австрия това е период, в който (става ясно, че) изолацията на крайната десница е свършила. Президентската фигура в Австрия не е основна политическа фигура.
Ерхард Бузек пред bTV: Изборите в Австрия дават надежда за противопоставяне на популизма
Европа си отдъхна, след като Австрия не избра крайнодесен политик за държавен глава
Австрия е парламентарна република, така че да се очаква нещо особено да се промени в австрийската политика- това не би било вярно. Хофер много се придвижи към политическия център. Той ясно заяви, че неговата партия е за оставяне в ЕС. Обяви се против референдум за излизане на Австрия от ЕС. Много силно се разграничи от предвоенното фашистко наследство на Австрия. Изяви желание да бъде разрушена къщата на Хитлер, така че наблюдаваме един процес на дерадикализация на крайната десница в опита й да влезе в управлението на страната.
-Защо го прави? За да привлече тези, които не са решили между двата тура или е вид политическа отговорност?
Различни са причините. Партията на Свободата в Австрия не е нова политическа партия. Тя участва по времето на Хайдер в правителството. Става въпрос за политическа партия, която е достатъчно интегрирана в партийната система на Австрия. Не забравяйте, че до втория тур на тези избори стигната представители на две политически партии, които са извън управлението. И две партии преди 40 години са мислени като антисистемни партии – и зелените на Ван дер Белен, и Партията на свободата.
За Партията на свободата е изключително важно да постави себе си не като крайна партия, а като новото дясно в Австрия. Те се борят за много от гласовете, които традиционно отиват в Народната партия. Това е електоралната логика на това преместване. Но има и друга, геополитическа логика. Това, което и крайната десница си дава сметка, е, че разпадането на ЕС не е в интерес на Австрия. Затова те се опитаха да направят всичко възможно, за да спрат спекулациите, че Партията на свободата е евроскептична партия и че се бори за излизане от ЕС, защото страхът беше, че това ще засегне австрийските пазари и ще навреди на австрийската икономика.
- Наистина ли този вот е бунт срещу елитите или е криза на политически личности?
Разбира се тук има бунт срещу елититe. През последните 50-60 години системата в Австрия е политически стабилна и изцяло доминирана от двете големи партии – Социалистическата и Народната, които управляват сами или в коалиция. Усещането, че хората нямат избор и че нещо трябва да се промени, не е ново. Самият електорален успех на Йорг Хайдер преди 15-16 години беше резултат на същия този успех срещу силно контролираните политически елити в обществения живот.
Две неща правят впечатление още на балотажа през пролетта – първо е голяма разлика между Виена и провинцията. Нещо, което наблюдавахме при брекзит и по време на американските избори – големи космополитни градове като Виена приемат глобализацията по различен начин. (36:40)
Независимо, че Австрия не е страна, която тежко беше засегната от финансовата криза, голяма част от австрийската работническа класа започва да се чувства като губеща. В резултат на това над 80% от австрийските работници гласуваха за Норберт Хофер на втори тур. Нещо, което е интересно за Австрия, където има силна социалдемократическа партия, която контролира този работнически вот. Става въпрос за голямо прегрупиране на социални и политически сили в Австрия. Става дума за голяма разлика за начина, по който гласуват по-високо образовани и по-ниско образовани части на населението и как гласуват мъже и жени. Както в повече останали страни и в САЩ популисткият вот има много по-силна подкрепа сред мъжете.
- Каква е прогнозата ви за Европа за догодина?
2017 г. по потенциала и важността си вероятно ще прилича на 1917 г. , когато започва разпадането на трите големи империи- Руската, Отоманската и Австро-Унгарската. Става дума за три избора и в Холандия, но основно във Франция и Германия, които до голяма степен ще определят бъдещето на ЕС.
Разбира се, избирателните системи в тези страни са много различни. В Германия не е нормално да се очаква, че крайната десница ще влезе в управление, но в зависимост от това как ще се представи, това ще повлияе на други партии. Защото ефектът на популистките партии не е колко гласове взимат те самите, а до каква степен проблемите, които те поставят започват да променят политиките на другите партии. 39:05
Новият президент на Австрия - убеден европеец и дете на бежанци
Александър Ван дер Белен спечели с проевропейска платформа и защита на правата на имигрантите
(Във) Франция ситуацията е напълно различна. Шансовете на Марин льо Пен да спечели са много по-големи от когато и да било преди това. Второ, кандидатът на традиционната френска десница също е доста консервативен и в много отношения политиката между Франция и Германия и опита им да водят заедно ЕС ще стане по-труден, а не по-лесен след избор на крайната десница, не просто на Марин льо Пен.
Но третото, което ми се вижда много важно е чисто психологически. До преди 3-4 години самата идея за разпадане на ЕС изглеждаше невъзможна в представите на хората, особено на западноевропейците. Сега с излизането на Великобритания, с този вид електорални резултати, изведнъж хората започват да си задават въпрос: Колко стабилен е ЕС?
Когато се задава този въпрос идват и следващите: А ние какво трябва да направим в тази ситуация? Кой искаме да остане и кой да си отиде? Какво би станало ако ЕС се разпадне? Те започнат да се превръщат като реални въпроси към отделни хора, които не живеят в своята страна. Компании, които главно продават навън.
Европа е твърде интегрирана, за да се разпадне, но се създава усещането, че ЕС такъв какъвто го познаваме, едва ли ще остане такъв. Изборите през 2017 г. до голяма степен ще определят характера на промяната. Това, че ЕС ще се промени е сигурно. Въпросът е как ще изглежда тази промяна и това ще го решат избирателите в някои от големите европейски държави, включително и в България.
- Губи ли ЕС мястото си на център?
ЕС е в много трудна ситуация. ЕС е създаден с идеята, че икономическата зависимост прави хората по-сигурни, страните по-сигурни и намалява рисковете от война. Но неща като свободна търговия, свободно движение на хора, дори на идеи през Интернет например, започват да се мислят от голяма част от обществата като опасност, а не като решение на проблема.
Изведнъж, за разлика от класически национални държави като Русия и САЩ, където изолационизмът е по-лесна опция, започна едно националистическо говорене, за ЕС не е точно така. В момента, в който започнат да се надигат националистически сили, дори когато те не са антиевропейски, те повече започват да говорят повече за националната си държава, отколкото за ЕС.
В същото време ние говорим за малки национални държави, защото в Европа не останаха големи държави. Дори Германия и Франция са малки държави на фона на света. Да си представим, че тези страни могат да бъдат конкурентни сами е нереалистично.
Тук започна проблемът на Европа: и избирането на Тръмп, и влошаването на отношенията между САЩ и Русия и влошаването на отношенията между Тръмп и Китай и другата много по-агресивна роля на радикалния ислям, поставя Европа в една сложна ситуация.
До преди 5-10 години усещането на европейците беше, че историята се движи в тяхната посока, че рано или късно другите ще започнат да приличат на нас, че рано или късно другите ще спрат да се интересуват от войни и ще заложат на икономическо развитие. Сега се появява усещането, че Европа е един голям остров и другите започнат да виждат Европа по друг начин и това влияе и на поведението на избирателите, но и на политическите лидери, част от които са в паника.
- Но Обама припозна Европа като основен партньор. Преди две седмици дори лично подкрепи Меркел за нов мандат. Защо? Защото нейната политика е предсказуема?
Основната идея на Обама беше, че има един европейски ред, който трябва да се заздрави, а политиката на САЩ е създаване на търговски блокове както с ЕС, така и с част от страните в Азиатския регион, който за позволи на Запада да бъде основен двигател и да контролира глобалната ситуация.
С идването на Тръмп ситуацията става по-непредсказуема, защото той се изказвал по-нетипично по отношение на съюзници и коалиции. Казвал съм, че ако има някаква доктрина, която той носи, това е по-скоро доктрината Бибър –„ Обичай себе си, не мисли за мен”.
В този смисъл все повече европейци започнат да си задават въпроса в каква степен САЩ дават на Европа традиционните гаранции за сигурност , които Европа е получавала след Втората световна война. От друга страна отношенията между ЕС и Русия са също сложни заради Украйна и санкциите, но и защото различни европейски страни се чувстват заплашени.
Не е лесно страни като Полша или Балтийските републики да виждат ситуацията по-същия начин, по който ги виждат Италия или Испания, които са по-далече от Украйна. В този смисъл запазването на обща политика на ЕС към Русия при отсъствието на САЩ ще бъде допълнителен проблем.
Третото, което виждаме, че ЕС и Русия изживяват тежка икономическа ситуация и страхът от загуба на конкурентост, че Европа като цяло от център на света може да се превърне в провинция, е у всички.
- Къде сме ние?
Ние сме на границата. Това е другият проблем. Самото задаване на ЕС в категорията на криза кара различни европейски политически общества да отговарят различно: Кои сме ние, европейците?! В очите на много от популистките лидери, които се надигат в Европа, страни като България се виждат като буфер и към Турция, и към ислямския свят, отколкото като пълноправен член на ЕС.
Много от новите популистките партии, които идват на власт, са партии, които силно се противопоставяха на разширяването на ЕС. Независимо, че българската публика чува тези партии по много теми като по-съзвучни с българските страхове – като миграционната криза, много малко хора си дават сметка, че ролята, които тези партии виждат за България, е буферна. Няма буфер, който да е бил особено щастлив, независимо срещу какво е бил.
За България големият проблем е как да запази ЕС в границите, в които го познава, да запази влиянието си и най-ключовите интересите на страната да могат да бъдат чути извън нея. Затова проблемът с влиянието на България в ЕС от страна на националния интерес е по-силен от всякога.
Какво още ни казват резултатите от вота в Австрия? Кристина Баксанова търси отговора в bTV Репортерите този уикенд.


description: Журналистът представя книга с досиета от Югославия

title: Любчо Нешков: Титовият режим е избил 200 хил. души само за първите две години

maintext:
Титовият режим в Югославия е избил 200 хил. души само през първите две години от управлението на Йосип Тито. Това обяви в предаването „Тази сутрин” журналистът Любчо Нешков.
Той ще представи тази вечер книгата „Темелко Нешков. Досие. Югославия срещу душата на Македония” с досиета от титовска Югослявия, които се публикуват за първи път.
Темелко Нешков е бащата на журналиста, който 12 години е лежал в лагери в Югославия, а след това 10 години се е укривал в Западна Европа, преди семейството да получи убежище в България.
В книгата е описана жестокостта на Титовата диктатура. Нешков разказа още, че службите в Югославия са имала специален отдел за проследяване в чужбина – проследявали са и са убивали противниците на режима в Аржентина, в САЩ, в Канада, в Белгия. Никой не знае точния брой на жертвите зад граница, уточни журналистът.
Вижте целия разговор във видеото:


description: Партията й вече изработва планове за забраната им на места като съдилища, при полицейски проверки и при шофиране

title: Ангела Меркел се обяви за забрана на бурките в Германия

maintext:
Германският канцлер Ангела Меркел се обяви за забрана на бурките, съобщи ДПА. „Цялостното забулване трябва да се забрани навсякъде, където това е юридически възможно”, заяви тя и спечели бурните аплодисменти на около 1000 делегати от нейния консервативен Християндемократически съюз.
ХДС вече изработва планове за забрана на бурките на обществени места като съдилища, при полицейски проверки и при шофиране.
Меркел повтори тезата си, че бежанците са намерили в Германия закрила от война, преследвания и липса на перспектива в родните си страни, като добави, че не всеки бежанец може да остане.
Германският канцлер призова партията си да й помогне да се справи на изборите през септември догодина. Меркел предупреди да не се търсят „простите решения”, предлагани от популистките движения, и отхвърли тяхната претенция че единствени те „представляват народа”.
Меркел обяви също, че големият наплив от около 1 млн. бежанци по границите на Германия няма да се повтори.


description: Само един от пациентите, откарани във Варна, е изведен от реанимация

title: Шестима от ранените в Хитрино са в много тежко състояние във варненски болници

maintext:
Шестима от жителите на село Хитрино, където вчера се взриви влакова композиция с газ, са в много тежко състояние в две варненски болници, предаде кореспондентът на bTV в региона.
Петима от тях – една жена и четирима мъже, са във Военноморската болница във Врана. Един от пациентите е стабилизиран и вече е извън реанимация, съобщи директорът на лечебното заведение Ивайло Въжаров. Останалите четирима все още са в реанимация, като двама от тях са в много тежко състояние, обяви още Въжаров.
Две жени са настанени в болница „Св. Мина” във Варна. И двете са в тежко състояние и борбата за живота им продължава.
В болницата в Шумен са останали 8 души от преминалите 29 вчера, трима от тях са в по-тежко състояние.
През нощта в лечебното заведение не са постъпвали нови пациенти.


description: Антивирусните средства са тези, които могат да помогнат, допълни докторът

title: Д-р Ангел Кунчев: Сегашният грип не е по-специфичен

maintext:
Сегашният грип не е по-специфичен. Това, което се наблюдава до момента е сравнимо с другите години ниво на най-чести усложнения – бронхити и пневмонии. Това заяви в предаването „Лице в лице” д-р Ангел Кунчев – главен държавен здравен инспектор.
Той подчерта, че няма начин който и да е вирус да се повлиява от антибиотик. Антивирусните средства са тези, които могат да помогнат и разбира се всички симптоматични, подпомагащи организма други средства.
Грипната вълна не е обхванала цяла България. Рядко се получава едномоментно всички области да са достигнали такава заболяемост, че да е обявена епидемия, допълни д-р Кунчев.
Обикновено нещата се случват постепенно и ние сме в началото на този процес, каза още той.
Грипна епидемия е обявена вече в няколко области - първоначално Балчик, Добрич, Перник, Пловдив, Хасково, Харманли.
Грипна епидемия е обявена в Пловдив, Хасково и Харманли
Случаите на заболели в двете населени места са скочили през последните няколко дни на над 310 на 10 000 жители
„Много е динамична обстановката. Расте заболяемостта и е много вероятно до края на работните дни да се достигне епидемия и на други места.
Няма нищо изключително, срещаме се с една типична сезонна грипна епидемия, започнала малко по-рано, но пък с известен щам, класически, предизвикващ познатата на всички картина на грип, така че не очаквам изненади”, заяви още д-р Кунчев.


description: Очаква се днес да бъде повдигнато обвинение на 27-годишния български гражданин Светослав Стойков

title: Случаен пътник е помогнал на полицията да залови нападателя от берлинското метро

maintext:
Случаен пътник е разпознал българина, който ритна по стълбите жена в берлинско метро на 27 октомври, съобщи за bTV Капка Тодорова.
27-годишният български гражданин Светослав Стойков беше задържан вчера в Берлин, когато слизал от автобус, пътуващ от Южна Франция.
Стойков беше идентифициран, след като охранител в общежитие за бежанци разпознал брат му на видеоклипа. Пред вестник „Билд" той разказва, че роднина на Стойков бил регистриран като бежанец в дома и братята от видеоклипа често идвали на посещение. Държали се провокативно и създавали неприятности, затова и охранителят ги запомнил.
Ако обвинението срещу Стойков е за нанасяне на телесна повреда, го очакват до 5 г. затвор. За залавянето на нападателя бе обявена награда, която достигна 60 000 евро.
В понеделник беше задържан един от братята, станал свидетел на нападението, но не му беше повдигнато обвинение.
Издадена е Европейска заповед за арест на нападателя от берлинското метро
МВР започва издирването на 26-годишния Светослав Стойков у нас
Предполагаше се, че Светослав Стойков се е завърнал във Варна, където живее семейството му, но полицията в България отрече той да се намира в страната.
Близките му във варненския квартал "Максуда" твърдят, че се срамуват от постъпката му. По тяхна информация Светослав сам се е предал.


description: Огъня не го палим ние, той беше запален от глупавите политики на европейските лидери, смята евродепутатът

title: Ангел Джамбазки: Трябва да строим ограда и по границата с Гърция

maintext:
Оградата (по границата с Турция – б.ред.) трябва да бъде завършена и да бъде непреодолима преграда. Ще се наложи да строим ограда и към Гърция, нямаме избор при тази геополитикеческа ситуация, смята евродепутатът Ангел Джамбазки.
Ето го резултатът – Харманли е политиката на (германския канцлер Ангела – б.ред.) Меркел, тя е провал.
Има и подозрение, че са бунтовете координирани, посочи той, визирайки евентуална роля на Турция в това.
„Бунтовете избухнаха малко след резолюцията на Европейския парламент за спиране на преговорите с Турция. Малко след това, в същия ден избухнаха бунтовете. И това ако не координация, това ако не показва организация от турската държава… Тя днес не е европейска, а лидерът ѝ е диктатор”, коментира той.
„Огъня не го палим ние. Той беше запален от глупавите политики на европейските лидери, които не разбират от тази работа, и от безволевото поведение на българските правителства”, смята Джамбазки.
„Грешката е на първо място в политиката на канене на всички хора от целия свят в Европа; на лицемерието да бъдат наричани бежанци, а не нелегални имигранти, на лицемерието афганистанските мъже да бъдат наричани майски с деца”, каза още той.
Вижте пълния разговор във видеото:


description: След бъдещата й раздяла с ЕС достъпът до единния пазар ще зависи от спазването на четирите свободи

title: Няма да има отстъпки за Великобритания след брекзита, закани се Брюксел

maintext:
След бъдещата раздяла на Великобритания с Европейския съюз достъпът й до единния пазар ще зависи от спазването на четирите свободи и в частност - правата на европейските граждани на нейна територия.
Отстъпки в преговорите няма да се правят, стана ясно късно снощи след края на последния за годината Европейски съвет в Брюксел.
Снощната вечеря на европейските лидери е пример за това как те ще преговарят занапред за брекзит. Представители на Обединеното кралство няма да участват в обсъжданията или във взимането на решенията.
Великобритания официално ще задейства член 50-и през март. От европейската страна на масата на преговори ще сяда французинът Мишел Барние, бивш външен министър.
От съображения за прозрачност към екипа му може да се включва и представител на ротационното председателство на Съвета. Тази подробност пряко ще засяга България през 2018-а година.
Британската решимост да не се правят никакви отстъпки в преговорите очевидно амбицира европейските лидери да отвърнат със съответната готовност за битка.
Добрата новина в този труден за Европа момент е, че това обединява страните-членки. От правата на техните граждани на британска територия и спазването на четирите свободи ще зависи достъпът до единния европейски пазар, твърдят евролидерите и слагат точка. Това условие ще е задължително.


description: в Северна България на практика инвестиции в железопътна инфраструктура няма, коментира Гроздан Караджов

title: Трагедията Хитрино – резултат от занемарената жп инфраструктура?

maintext:
Железопътната инфраструктура у нас и в частност в Северна България е занемарена, а именно инвестициите в модернизация повишават сигурността.
Около това се обединиха ген. Атанас Атанасов и Гроздан Караджов в предаването „Лице в лице“ по bTV. Двамата са членове на парламентарните комисии съответно по вътрешен ред и сигурност и по транспорт. Те коментираха инцидента в Хитрино, при който част от влакова композиция с цистерни дерайлира и се взриви на гарата в селото.
Според Караджов една от основните причини за инцидента може да се окаже превишена скорост. „Но не бива да забравяме, че в Северна България на практика инвестиции в железопътна инфраструктура няма“, каза той.
„Тази диспропорция е политика, тя трябва да бъде разрешена. Очевидно железният път е стар, стрелките и съответните съоръжения за сигнализация не са подменяни с десетилетия. Ако на този участък имаше т. нар. АЛС система, този локомотив автоматично щеше да намали скоростта си до пределната за участъка, нямаше дори да зависи толкова от машинистите“, каза той. По думите на депутата вторият фактор при пътно-транспортните произшествия е човешката грешка.
„По принцип българските железници твърде отдавна са занемарени, инвестират се много средства в инфраструктура, но за автомобилния транспорт. Железниците са занемарени и като технологии, и като железен път, и като ремонт“, добави ген. Атанасов.
По думите му, ако влакът е влязъл в отклонение с по-висока скорост, трябва да се изясни каква е причината – тя може да е човешка грешка, но и резултат от обективни обстоятелства.
За мен е важно на първо място категорично да се заяви от институциите, че няма никакви данни за терористичен акт, каза генералът. Отговорността да се даде информация за причините за това произшествие пада основно върху прокуратурата – тя е разследващият орган, добави той.
Гроздан Караджов коментира, че у нас най-много жертви се дават, защото не се спазват правилата на движение, а следва безнаказаност. Той припомни пожара във влак през 2008 г., в който загинаха осем души. Наказателното производство продължи осем години и завърши с две условни присъди. Правораздаването ни не вдъхва страх, каза той и предположи, че и този път може да „осъмнем с един машинист и още някой от периферията с условна присъда“.
Атанасов потвърди, че ще остане тежкото съмнение, че саморазследващите се институции отново ще гледат надолу, а не където е проблемът.


description: Цистерните са направени да издържат до 100 тона удар и в други ситуации не се е стигало до инциденти, твърди бивш служител на НКЖИ

title: Експерти: Взривът в Хитрино е трудно обясним

maintext:
Трагичният инцидент в село Хитрино е в резултат на обемна детонация – концентрация на газ или някакви частици. За мен това е необяснимо, защото е доста сложен процес – използва се при производството на авиобомби. Това обяви в предаването „Тази сутрин” Найден Илиев, експерт по боеприпаси.
По думите му, за да се получи такъв мощен взрив – 4-5 пъти по-мощен от причинен от тротил, е нужно известно време да е изтичал газ преди това.
Необяснимо е нарушаването целостта на цистерните, довела до взрива в Хитрино, смята бившият ръководител по сигурността в НКЖИ Кирил Ангелов.
По думите му цистерните са направени да издържат до 100 тона удар и в други по-тежки ситуации не се е стигало до инциденти.


title: Томислав Дончев: Държавата няма право и време да чака с помощта за Хитрино

maintext:
„Държавата няма право и време да чака с помощта за Хитрино”, заяви зам.-председателят Томислав Дончев. Днес правителството в оставка отпусна помощ за пострадалите в размер на 10 млн. лв., с които ще бъдат възстановени сгради и ще бъдат подпомогнати пострадалите.
„Нямаме време да чакаме. В подобна ситуация на първо място е спасяването на хората, обезопасяването, което тече към момента и подпомагането на пострадалите. Тъй като е зимен сезон не мога да се чакат съдебни процедури”, каза Дончев.
По думите му в предварителния опис на щетите в Хитрино има пострадали 10 публични сгради с различни щети, като някои от тях са напълно срутени. 80 къщи, също с различни щети, 20 от които са негодни за използване.
Хитрино: Причините за трагедията остават неясни (ОБЗОР)
Евакуацията на жителите продължава да е в сила, продължава и рисковата операция по източване на преобърналите се цистерни
Томислав Дончев поясни, че семействата с напълно сринати къщи ще получат възможност за настаняване в следващите месеци докато текат възстановителните дейности в Хитрино.
„Държавата има право да подпомага частни лица до данъчната оценка на имота, но тук говорим за инцидент на публична инфраструктура. Държавата има по-голям ангажимент”, поясни Дончев.
Той призова всички, които искат да помогнат на пострадалите, да чакат официална информация от властите и кризисния щаб в Хитрино какво точно е нужно.
Дончев поясни, че част от парите по европейски програми могат да се пренасочат за изграждане на ВиК мрежата в Хитрино, както и покриване на разходите за ремонт на гарата и железопътния път.
Той определи действията на институциите за адекватни и увери, че правителството в оставка ще работи до последния си ден така, както е работило до сега.


description: Очакваме вашите отговори и коментари

title: С какъв транспорт предпочитате да пътувате по празниците?

maintext: Анис Амри, издирван за атаката на берлинския коледен базар, е прострелян след проверка от пътната полиция в Италия и след това е починал


description: Мирела Демирева бе логичният избор за най-достойна през 2016

title: Една добра година, един отличен спортист

maintext:
Олимпиадата не мина така, както ни се искаше. Златните медали липсваха, минахме само със сребро и два бронза. На световни и европейски първенства очакванията са ни все по-занижени. Млади таланти липсват, „старите“ вече си тръгват. Базите и спортните центрове се рушат. На първо четене 2016-а се вписа идеално в купчината тъжни години за българския спорт.
Но май само на първо четене – ако съдим по успехите на звездите в десетката на тазгодишната класация „Спортист на годината”, 2016-а изглежда една добра година. Три медала от Олимпиадата в Рио, сребро от европейското по лека атлетика, световна купа по сноуборд, интерконтинентална титла в бокса, няколко покорени „седемхилядника“, мачове на най-високо еврониво в клубния баскетбол, (почти) поддържане на позиция в елита на световния тенис – всеки от компанията във финалната десетка има с какво да се похвали през годината, а селекцията изглежда повече от достойна, точно както съвсем на място изглежда и победителката в нея.
Дали е „новата Стефка Костадинова“ или „Ивет Лалова в скока“ няма никакво значение. Мирела Демирева стана „Спортист на 2016 година” напълно заслужено след медалите от Рио и от атлетическото Евро2016. Скромна, усмихната и лъчезарна, Демирева е точно това, което спортистите трябва да бъдат – с излъчване, успехи и истински стимул за фенове, зрители и съперници.
Точно заради тези качества изборът ѝ е повече от добър. Не залага на излишни пози, а на работа и усърдие. Благодарение на тях се върна с гръм и трясък в спорта след тежката контузия, пак благодарение на тях скоро ще завърши висшето си образование по „Политология“.
Когато получи статуетката си, нямаше фалшив патос или момент на високомерие – само благодарности и надежди в името на България. Изобщо истински „Спортист на годината“, с когото можем да се гордеем и със сигурност ще го правим и в бъдеще. „В десетката има много спортисти, които също заслужават да бъдат на първо място. Те полагат усилия, колкото полагам и аз, те изразходват емоции, както и аз, имат емоции, също като мен. Не мисля, че имам право аз да поставям критерии и още по-малко да поставям хора на стълбичката“, скромно коментира Мирела след признанието.
Абсолютно съм съгласен с думите ѝ, което пък говори добре за спорта през годината и за това, което следва. Боян Петров направи фурор в алпинизма, след което покори още един изключително труден връх в битката за живота си. Вече даде заявка и за догодина, като обеща да се качи и на Еверест. Сигурен съм, че и Александър Везенков тепърва ще катери много високи върхове, същото може да се каже и за Радо Янков и Станимира Петрова. След като ни зарадваха през 2016, Отборът на годината (с или без) Треньорът на годината ще продължат да носят усмивки.
Не ме разбирайте грешно, не трябва да гледаме на спорта през „розовите очила“ и да се задоволяваме с каквото има. Даже напротив – вдигнали сме летвата високо (метафорично и съвсем наистина – справка Стефка Костадинова) и е много трудно да се задоволим с малко. Но просто трябва да си дадем сметка кои сме, къде сме, къде можем да бъдем и да работим усилено, за да може „най-доброто (наистина да) предстои“, както гласи мотото на Спортист на 2016 Мирела Демирева.


description: Дарин Ангелов разказа пред bTV за случилото се в Народния театър в неделя

title: Актьор слезе от сцената, за да спаси зрител

maintext:
Актьорът Дарин Ангелов от Народния театър спаси живота на зрител по време на представление. В разгара на постановката Ангелов забелязал, че на мъж от публиката му прилошава и веднага му оказал първа помощ. Светкавичната му реакция се оказала решаваща.
Всичко се случва в неделя, когато в Народния театър се играе "Дългият път на деня към нощта". В разгара на представлението Ангелов чул в публиката хриптене. Първоначално помислил, че някой е заспал. Започнал да оглежда зрителите и му се спрял върху 46-годишен мъж, който си глътнал езика. Актьорът измъкнал колана от панталоните си, за да му окаже помощ и така го спасил до идването на линейката.
„Не смятам, че съм извършил някакво геройство. Всеки ден някой някъде спасява някой и тъй като не са общественодостъпни тези личности и заради това не се чува за техните подвизи”, категоричен е Дарин Ангелов.
Как следиш публиката, докато си в роля? Актьорът и режисьор Мариус Куркински коментира: „Театърът е живо изкуство, в това е неговата сила и ние винаги сме нащрек. Не знам дали бих запазил подобно самообладание”.
Зрителите, които не са успели да изгледат представлението докрай, може да презаверят билетите си за 20 януари, когато то ще се играе отново. Пострадалият вече се възстановява вкъщи. Семейството му благодари за човешкото отношение. А Здравното министерство обяви, че ще награди Дарин Ангелов.
Вижте какво каза той пред репортера на bTV Новините Мария Савкова:
- Какво се случи в неделя вечерта?
Случи се така, че се наложи да помогнем на един човек в беда и... помогнахме. Не смятам,че чак такова внимание е необходимо да се обърне. Смятам, че всеки човек би реагирал по същият начин. Просто аз бях в точният момент, в точната ситуация попаднах аз и трябваше да реагираме и да спасим човека.
- По време на представлението всъщност вие си играете и се случва нещо необичайно?
Не мисля, че трябва да го коментирам, тъй като е дошъл един човек да изкара една приятна вечер с близки свои хора, до колкото разбрахме със съпругата му, и цялото това внимание, което в момента се обръща на цялата тази ситуация... все пак е една деликатна ситуация и не знам дали не му навлизаме прекалено много в личното пространство. Другото, което е, не смятам, че съм извършил някакво геройство. Всеки ден някой някъде спасява някой. Тъй като не са обществени личности тези хора за това не се чува за техните подвизи. По някакъв начин ние работим с хора и се случват подобни неща и реагирахме.
Да, ситуацията е такава, крайно емоционална и силно въздействаща и по някакъв начин сигурно хората са го споделили. Не знам... не трябваше да става чак толкова достояние на всички. Това е един деликатен момент, в които човек е изпаднал в беда и бяхме наблизо, а и трябва да ви кажа че половината от хората, които познавам в този театър биха реагирали по същия начин. Просто аз бях най-близо.


description: Черно-белите снимки показват емоциите, изписани на лицата им

title: Изложба на деца с увреждания показва, че всеки може да бъде красив

maintext:
Всеки може да бъде красив и да създава изкуство. Това показва една по-различна изложба, в която главните герои са деца с увреждания.
Снимките са подредени във фоайето на Дневния център за деца с увреждания в Бургас, изграден на мястото на бившите казарми. Всички те са черно-бели, за да изпъкне емоцията на децата, обяснява авторката на изложбата Христина Иванова, която е и майка на дете със специални потребности.
„Децата с увреждания могат да се забавляват и да бъдат заедно с децата, които вървят, виждат, чуват”, споделя тя.
"47 усмивки" на децата със синдром на Даун
Изложбата от снимки се намира в Градската градинка
Именно това е идеята и на останалите майки, които от години се борят в Бургас да има център за рехабилитация. Целта им е той да се превърне и в място за общуване на трудно подвижни деца, които дори не излизат от дома си, както и да се провеждат учебни часове.
Освен логопеди, терапевти и лекари, центърът ще осигурява индивидуална грижа за всяко дете. Мястото му в Морската градина е знаково, а тепърва ще се търсят средства и за специализирана апаратура.
Изложбата с черно-белите снимки ще пътува из страната, за да показва, че мечтите на всички деца са еднакви.
Вижте във видеото част от снимките в изложбата:


description: 7-годишното момиче от Алепо беше поканено в резиденцията на турския президент

title: Бана - от Алепо, през „Туитър“ до президентския дворец

maintext:
7-годишната Бана Алабед от Алепо се срещна с турския президент Реджеп Тайип Ердоган.
Бана привлече общественото внимание с публикациите си, снимките и видеата за живота в родния ѝ град, които споделяше в „Туитър“.
7-годишно момиче от Сирия показва какво е да живееш във война в туитър профила си
Тя често ме пита защо никой не ни помага, споделя майка ѝ
Тази седмица тя и семейството ѝ бяха евакуирани заедно с още 25 хил. души от източната част на Алепо, която беше под контрола на бунтовниците.
Турският президент покани момичето в президентската резиденция в Анкара.
„Искам да Ви благодаря, че подкрепяте децата от Алепо и ни помагате да избягаме от войната“, се обърна тя към турския президент по време на срещата им.
Ердоган пък не пропусна да сподели снимки в туитър профила си и написа, че с удоволствие е посрещнал Бана и семейството ѝ. „Турция винаги ще бъде до гражданите на Сирия“, написа още президентът.
„Искаме светът да чуе гласа на децата в Алепо – обясни за АФП момиченцето по време на среща в Анкара. – Говорим за бомбардировките и пишем в „Туитър“, за да видят хората войната“.
„Страхувам се от войната, защото той (сирийският президент Башар Асад, бел. АФП) иска да ни убие. Много се страхувам. Страхувам се за моите братя, страхувам се за родителите си“, каза Бана.
„Нашият живот в Алепо е като един ад – каза майката на детето – Фатемах. – Не можехме да правим нищо. Нашите деца не можеха да ходят на училище, ние дори не можехме да спим, непрекъснато и навсякъде имаше бомби“.
„Не можете да си представите какъв беше животът там. Бяхме обсадени. Нямахме достатъчно храна, не можехме да намерим вода за пиене, не можехме да отидем в болниците, тъй като те бяха мишени“ добави тя.
Профилът на Бана в „Туитър“ има 364 хил. последователи. Тя се превърна в символ на сирийската трагедия.